खंडहर में पड़े मिले सात बिजली के मीटर और शराब की बॉटल
शुक्रवार को हरदा रोड पर भुस्कुटे पेट्रोल पंप के पास बने पुराने मवेशी पीएम घर में 7 बिजली के मीटर लावारिस हालत में पड़े मिले हैं। मीटर के साथ ही शराब की बॉटलें भी मिली हैं। मीटर जिस भवन में मिले हैं, वह अब खंडहर हो गया है। सड़क का काम कर रहे मजदूरों ने बताया यहां दो-तीन लोग रात में आए थे लेकिन कौन थे, इसकी जानकारी नहीं है। मीटर मिलने पर बिजली कंपनी के अधिकारी को फोन पर सूचना दी गई, लेकिन मौके पर विभाग के अधिकारी नहीं पहुंचे।
क्यों नहीं की एफआईआर दर्ज
बिजली कंपनी के अधिकारी को सूचना मिलने के बाद भी शाम तक कोई भी अधिकारी कर्मचारी मौके पर नहीं पहुंचा। जब दोबारा अधिकारी से चर्चा की गई तो शाम को 6 बजे विभाग के बाबू मौके पर पहुंचे। इसके बाद मीटर जब्त किए गए। वहीं विद्युत कंपनी के जेई आशीष पंवार को सुबह ही सूचना मिल चूंकी थी, लेकिन उन्होंने इस ओर ध्यान नहीं दिया।
किसने फेंके हैं मीटर
ऐसा कौन कर्मचारी है, जो अपने बचाव के लिए शासकीय संपत्तियों को यूं फेंक रहा है। जबकि लोग आए दिन मीटर लगवाने बिजली कंपनी के चक्कर काट रहे हैं। विभाग के अधिकारी कार्यालय में मीटर नहीं होने की बात कहकर लोगों को भगा देते हैं, लेकिन उन्हीं के कर्मचारी मीटरों को इस तरह लावारिस हालत में फेंक कर जा रहे हैं।
पहले मिले थे 400 बिल
बिजली कंपनी के कर्मचारी लगातार कार्रवाई कर रहे हैं। पूर्व में भी कुछ कर्मचारियों ने दो गांव के करीब 400 बिजली बिल मुक्तिधाम के पास फेंककर चले गए थे। इससे लोग समय पर बिजली बिल जमा नहीं कर सके। लेकिन इस मामले में भी कंपनी ने बिल की जब्ती तो कर ली, लेकिन थाने में एफआईआर दर्ज नहीं कराई। इससे एक बार फिर अब मीटरों को हाइवे किनारे खंडहरों में देखा गया।
मामले की जांच कर कार्रवाई की जाएगी
मीटर किसने फेंके और कैसे वहां गए। कौन इस तरह शासकीय संपत्तियों को नुकसान पहुंचा रहा है। मामले की जांच कर उचित कार्रवाई की जाएगी। आशीष पंवार, जेई, टिमरनी
खंडहर में पड़े बिजली के मीटर और शराब की बॉटल।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva